《答潘子登》
清代·陈恭尹

天之为文星与月，人之为文笔与舌。自从星月一晦冥，文章正脉几于绝。

挑灯昨夜读君书，字字行间皆有血。君父之辱义正同，有口莫向他人说。

精卫填海海未乾，愚公移山山可裂。山崩海竭必有时，此心不与天壤灭。

蘸笔须到星宿源，磨锋必用昆吾铁。但能闭户造坚车，今古修途同一辙。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。